b'\n_START_ARTICLE_\nJohn Henry Newman\n_START_SECTION_\n\xc5\xbdivljenjepis\n_START_PARAGRAPH_\nNjegov o\xc4\x8de je bil bankir in evangeli\xc4\x8dan. Sina je poslal na zasebno \xc5\xa1olo v Ealingu, kjer se je 16-letni Newman pod vplivom enega svojih u\xc4\x8diteljev spreobrnil._NEWLINE_Leta 1817 se je vpisal na Trinity College v Oxfordu. Leta 1822 so ga izvolili za profesorja na Oriel Collegeu._NEWLINE_V duhovnika je bil posve\xc4\x8den 1824, \xc4\x8dez 4 leta je postal vikar cerkve sv. Marije v Oxfordu._NEWLINE_9. oktobra 1845 je prestopil v rimokatolicizem. Kmalu po tem dogodku je objavil Razpravo o razvoju kr\xc5\xa1\xc4\x8danskega nauka._NEWLINE_30. maja 1847 je prejel sveto ma\xc5\xa1ni\xc5\xa1ko posve\xc4\x8denje. Nato je postal predstojnik oratorija sv. Filipa Nerija v Birminghamu. Od 1854 do 1858 je bil rektor novoustanovljene katoli\xc5\xa1ke univerze v Dublinu._NEWLINE_Na napad Charlesa Kingsleya je leta 1864 odgovoril z delom Apologia pro vita sua (Zagovor lastnega \xc5\xbeivljenja)._NEWLINE_12. maja 1877 je bil povzdignjen v kardinala in imenovan za kardinala-diakona S. Giorgio in Velabro._NEWLINE_Pape\xc5\xbe Benedikt XVI. ga je 19. septembra 2010 razglasil za bla\xc5\xbeenega, pape\xc5\xbe Fran\xc4\x8di\xc5\xa1ek pa 13. oktobra 2019 za svetega.'